Драги седмаци,

Данас нам је по распореду да обрадимо лекцију *Имунитет и крвне групе*. Препишите кључне појмове у своје свеске, прочитајте лекцију у уџбенику и погледајте предавање на РТС 3, да бисте боље разумели градиво. Сутра вам шаљем нови задатак.

<https://mojaskola.rtsplaneta.rs/show/1353212/531/os7-biologija-krvotok-i-imuni-sistem>

Од помоћи у разумевању градива вам може бити и видео лекција на You tube -у

<https://youtu.be/wqr_wxtcaJU?list=PLxl6mqrIwO9Kc38pF2sD2muEWC4RPcm2K>

Наставница биологије

**Имунитет и крвне групе**

**Имунитет** – отпорност организма на изазиваче болести (микроорганизме) и њихове отрове.

**Имунолошки систем** – јединствен систем одбране нашег тела

Прва линија одбране је наша кожа и слузокожа, а ако микроорганизми прођу ову линију одбране онда се активирају бела крвна зрнца – леукоцити.

**Антитела** – заштитни протеини које ствара једна врста леукоцита

**Антиген** – изазивачи болести (микроорганизми и њихови отрови)

Антитела се спајају са антигенима и спречавају њихово деловање.

Имунитет

природни вештачки

активни пасивни активни пасивни

**Природни имунитет**: урођена отпорност тела; ако наше тело, после неке прележане болести, створи антитела која остају у телу и штите нас од исте болести – **активан природни имунитет**. Кад новорођенче током дојења добија готова антитела од мајке – **пасиван природни имунитет**.

**Вештачки имунитет**: давањем вакцина се у тело уносе мале количине ослабљеног или умртвљеног узрочника болести који не могу да изазову болест већ подстичу стварање антитела која нас онда штите ако стварно дођемо у контакт са изазивачем болести – **активан вештачки имунитет**. Ако је особа већ оболела онда могу да се дају имуносеруми, који садрже одговарајућа антитела – **вештачки пасиван имунитет**.

Крвне групе

Код човека - АБО систем; 4 крвне групе – А, Б, АБ и О (нулта)

**Крвна група** – присуство одређених протеина на мембрани еритроцита

**Rh – фактор**: посебни протеини на еритроцитима одређују и резус фактор.

Ако постоји протеин – особа је Rh+ , а ако нема протеин – Rh-

**Трансфузија крви** – надокнада крви вештачким путем; води се рачуна о крвној групи

Особа крвне групе О је **универзални давалац крви.**

Особа крвне групе АБ је **универзални прималац крви.**